Aalborg Stiftstidende, 1842-07-08
Hs. Durchl. Enkehertuginden af Glücksborg af reiste igaar herfra Staden, for at vende tilbage til Louisenlund. (Dag.)- Om Couren i Fredags hos Deres Majestæter hvorefter var Taffel for Armeens Officerer i Kjøbenhavn meddeler "Ove Thoms. Av." følgende Beretning: Det hele i Kjøbenhavn værende Officeercorps, som i Fredags begyndte sin Virksomhed efter den nye Armeeorganisation, forsamlede sig Kl. 3 i de store Gemakker i Hovedetagen paa Christiansborg Slot, medens samtlige Generaler, Admiraler og Commandeurer af Søetaten, samt endeel andre Militaire og til Armeen henhørende Embedsmænd, kort Alle, der ikke vare inddeelte i selve de nye Hærafdelinger, samlede sig i den store Coursal. J denne indtraadte D. M. Kongen og Dronningen Kl. 3 1/2, fulgte af samtlige Herrer og Damer ved Hoffet. Disse forbleve i den ene Ende af Salen, samtlige Generaler, Admiraler og øvrige tilstedeværende høiere Officerer rangerede sig langs med Salens ene Side, og Hs. M. Kongen førte derpaa Hs. M. Dronningen midt, frem i Coursalen. Det ene Officeercorps indtraadte nu efter det andet hvert for sig i Salen og rangeredes foran Deres Majestæter. Af de commanderende Brigadegeneraler præsenteredes Commandeurerne for de nye Hærafdelinger, hvorefter hver Commandeur præsenterede hver enkelt Officeer for Majestæterne. Efter Præsentalionen tiltalede Hs. Majestæt ethvert Officeercorps i de allernaadigste Udtryk og med den Varme og Veltalenhed, ved hvilke Allerhøistsammes Ord ingensinde undlade at gjøre et dybt Jndtryk paa Tilhørerne. Naar et Corps saaledes var benaadet med Præsentation og Hs. Maj.s Tale, traadte det tilbage og gik ud af Døren i den modsatte Ende af Salen, hvorpaa et nyt Officeercorpstraadte frem. Paa denne Maade faaes først Generalstaben at blive præsenteret for Majestæterne, derpaa Ingenieurcorpset, hvorpaa fulgte efter hverandre Artillericorpset, Garden tilhest, Garden tilfods, samt enhver af de elleve Jnfanteri Batailloner, saa at den hele Præsentation varede næsten to Timer. De Majestæter behagede derefter at modtage Cour af samtlige forannævnte høie Armee-Embedsmænd, hvorefter Allerhøistsamme med Hoffet droge sig tilbage til de indre Gemakker. Derpaa begave samtlige Officerer og øvrige Armee-Embedsmænd sig til Taflerne, der havde henved 600 Couverts. Enhver rangerede sig til sin Plads og strax efter indtraadte H. M. Kongen, fulgt af Prindserne, og tog Plads ved det ene af de 3 store, i den pompeuse Riddersal dækkede Tafler, hvorved omtrent Halvdelen af det hele Antal var placeret, imedens de øvrige Herrer spiste i de tilstødende Gemakker. Et meget talrigt Orchester, bestaaende af Musikcorpserne fra Livgarden tilfods og anden Brigade, udførte paa Galleriet i Riddersalen Taffelmusikken. Omtrent midt i Taffelet spilledes Melodien: "Jeg aldrig gamle Danmark glemmer, "Det saae mig Barn, det faae mig Mand, hvorpaa Hs. M. Kongen reiste sig og med høi Røst, saa at hvert Ord tydeligen hørtes igjennem den hele store Sal ønskede den nye organiserede Armee Held og Lykke, udtalende varmt sin Forviisning, at ligesom han selv personlig var overbeviist om Officeercorpsets og Armeens Troskab og Hengivenhed, saaledes fortrøstede Han sig til, at Fædrelandet med Tryghed kunde see Farens Stund imøde og stole paa sine Sønner i Forsvarernes Rækker. Ligesom disse Hs. Majestæts Ord udtaltes med den største Hjertelighed, saaledes yttrede sig det Jndtryk, de gjorde paa den forsamlede Mængde, i det gjennemtrængende Hurra, hvori alle Stemmer forenede sig. Og da derpaa Hs. K. H. Prinds Ferdinand udbragte Hs. M. Kongens Skaal, steeg den Jubel, hvormed den besvaredes af et 9 Gange Hurra gjennem alle Salene, til sand Beggeistring, og med Enthusiasme hævedes Stemmerne for Landets Konge fra Hjerter, der slaae varme for Fædrelandets Held og Hæder, og ere gjennemtrængte af Tak for den kongelige Gierning, der paa denne Dag havde foranlediget denne skjønne Fest i Kongeborgen. Derefter udbragtes Skaaler for Hs. M. Dronningen, Hs. K. H. Kronprindsen, Hs. K. H. Prinds Ferdinand og det kongl. Huus, hvorpaa Hs. Majestæt Selv udbragte en Skaal for Danmarks Søkrigere. - Den nye Armee organisation træder saaledes frem under de skjønneste Auspicier. Upaatvivleligen gaaer der nu kun en Mand gjennem Hærens Officerer, der ville med fornyet Lyst, Kraft og Jver hellige sig Arbeidet, at uddanne Menigmand saaledes, at det størst mulige Antal Vaabenøvede kan være til Raadighed naar et alvorligt Øieblik maatte nærme sig det elskede Føde land, og det vil ikke vorde noget tomt Haab, at den Overeensstemmelse mellem de forskjellige Vaaben og Corps, og den Eenhed i Arbeidsplan og Fremgangsmaade gjennem de forskjellige Vaaben, som man maaskee hidtil især havde Grund til at nære Ønsker for, vil fremtidigen besjæle Alle.